KOMMISSIONENS BESLUTNING

af 8. august 2008

om midlertidig og anden indførsel af registrerede heste fra Sydafrika til Fællesskabet

(meddelt under nummer K(2008) 4211)

(EØS-relevant tekst)

(2008/698/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), artikel 13, stk. 2, artikel 14, 15, 16 og 19, litra i), og

ud fra følgende betragtninger:

Ved et veterinærbesøg, som Kommissionen aflagde i Sydafrika, viste det sig, at dyresundhedssituationen var under tilfredsstillende kontrol fra velstrukturerede og velorganiserede veterinærtjenester.

Ondartet beskelersyge er endemisk i nogle egne i Sydafrika. Western Cape Province har dog været fri for ondartet beskelersyge i over seks måneder. Sydafrika har været officielt fri for snive, hesteencephalitis af alle typer, equin infektiøs anæmi og vesikulær stomatitis i over seks måneder.

De sydafrikanske veterinærmyndigheder har forpligtet sig til inden 24 timer elektronisk at underrette Kommissionen og medlemsstaterne om tilfælde infektiøs eller kontagiøs sygdom hos hovdyr som omhandlet i bilag A til direktiv 90/426/EØF og om eventuelle ændringer i vaccinationspolitikken og, inden for et passende tidsrum, om indførselspolitikken vedrørende hovdyr.

VEDTAGET FØLGENDE BESLUTNING:

Artikel 1

Områdeopdelingen af Sydafrika for så vidt angår registrerede heste, der føres midlertidigt eller endeligt ind i Fællesskabet, finder anvendelse på betingelse af, at tillægsgarantierne i bilag I er opfyldt.

Artikel 2

Beslutning 97/10/EF ophæves.

Henvisninger til den ophævede beslutning gælder som henvisninger til nærværende beslutning og læses efter sammenligningstabellen i bilag IV.

Artikel 3

Denne beslutning er rettet til medlemsstaterne.

(1) EFT L 224 af 18.8.1990, s. 42.

(2) EFT L 3 af 7.1.1997, s. 9.

(3) Se bilag III.

(4) EUT L 73 af 11.3.2004, s. 1.

BILAG I

Tillægsgarantier, som anvendes på områdeopdelingen af Sydafrika ved midlertidig og endelig indførsel af registrerede heste til Fællesskabet

1. Følgende sygdomme er anmeldepligtige i Sydafrika:

Afrikansk hestepest, snive, ondartet beskelersyge, hesteencephalitis af alle typer, herunder venezuelansk hesteencephalitis, equin infektiøs anæmi, vesikulær stomatitis, miltbrand og rabies.

Hele Western Cape Province er erklæret for »bekæmpelsesområde for afrikansk hestepest« efter Animal Disease Act. Med hensyn til områdeopdelingen med henblik på afrikansk svinepest opdeles Western Cape Province i området, der er fri for afrikansk hestepest, overvågningsområdet og iagttagelsesdistriktet.

I Western Cape Province er afrikansk hestepest en »sygdom under bekæmpelse« efter Animal Disease Act.

2. Områdeopdeling

2.1. Område, der er fri for afrikansk hestepest:

Cape Towns hovedstadsområde er et område, der er fri for afrikansk hestepest og er afgrænset som følger:

— : Nordgrænse : Blaauwberg Road (M14) — : Østgrænse : Koeberg Road (M14), Plattekloof Road (M14), N7 Highway, N1 Highway og M5 Highway — : Sydgrænse : Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, Union Drive, Rhodes Drive indtil Newslands Forestry Station og over Echo Gorge i Table Mountain til Camps Bay — : Vestgrænse : Kystlinjen fra Camps Bay til Blaauwberg Road.

2.2. Overvågningsområde for afrikansk hestepest:

Området, der er fri for afrikansk hestepest, er omgivet af et overvågningsområde på mindst 50 km, der omfatter følgende »magisterial districts«: Cape Town, Vredenburg, Hopefield, Mooreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset West, Mitchells Plain og Strand og afgrænses af Berg Rivier mod nord, Hottentots Holland Mountains mod øst og kysten mod syd og vest.

2.3. Iagttagelsesdistrikt for afrikansk hestepest:

Overvågningsområdet er omgivet af et iagttagelsesdistrikt på mindst 100 km, der omfatter følgende »magisterial districts«: Clanwilliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu, Swellendam.

2.4. Område, der er inficeret med afrikansk hestepest:

Den del af Sydafrikas område, der ligger uden for Western Cape Province, og den del af Western Cape Province, der ligger uden for det sygdomsfri område og iagttagelsesdistriktet og overvågningsområdet, inklusive følgende »magisterial districts«: Vanrynsdorp, Vredendal, Laingsburg, Ladismith, Heidelberg, Riversdale, Mossel Bay, Calitzdorp, Oudtshoorn, George, Knysna, Uniondale, Prince Albert, Beaufort West og Murraysburg.

3. Vaccination

3.1. Der tillades ikke systematisk vaccination mod afrikansk hestepest i det sygdomsfri område og overvågningsområdet.

Direktøren for dyresundhed under Sydafrikas landbrugsministerium kan dog som undtagelse herfra give tilladelse til vaccination med en registreret polyvalent vaccine mod afrikansk hestepest, som anvendes efter vaccinefabrikantens anvisninger, og som udelukkende må foretages af en dyrlæge eller en godkendt dyresundhedstekniker, som arbejder for staten, af de heste, der efter planen skal flyttes fra det sygdomsfri område eller overvågningsområdet, forudsat at hestene først flyttes fra bedriften ved afsendelsen til et bestemmelsessted uden for det sygdomsfri område og overvågningsområdet, og vaccinationen skal indføres i passet.

3.2. Hvis vaccination mod afrikansk hestepest foretages i områder uden for det sygdomsfri område og overvågningsområdet, skal den foretages af en dyrlæge eller en godkendt dyresundhedstekniker, som arbejder for staten, med en registreret polyvalent vaccine mod afrikansk hestepest, som anvendes efter vaccinefabrikantens anvisninger, og vaccinationen skal indføres i passet.

4. Registrering af bedrifter og identifikation af hovdyr

4.1. Inden for det sygdomsfri område er alle bedrifter (jf. artikel 2, litra a), i direktiv 90/426/EØF) identificeret, registreret og under tilsyn af kredsdyrlægen.

4.2. Alle hovdyr, der befinder sig i det sygdomsfri område, er identificeret, og der føres bøger med bl.a. oplysninger om flytning og dyrets helbreds- og vaccinationshistorie.

5. Kontrol med flytning

5.1. Flytning af hovdyr fra det inficerede område til iagttagelsesdistriktet, til overvågningsområdet og til det sygdomsfri område og flytning af hovdyr fra iagttagelsesdistriktet til overvågningsområdet og til det sygdomsfri område er forbudt.

5.2. Uanset forbuddene i punkt 5.1 må andre hovdyr end registrerede heste kun flyttes fra det inficerede område til iagttagelsesdistriktet, overvågningsområdet og det sygdomsfri område, fra iagttagelsesdistriktet til overvågningsområdet og det sygdomsfri område og fra overvågningsområdet til det sygdomsfri område på de betingelser, der er fastsat i artikel 5, stk. 3, i direktiv 90/426/EØF.

5.2.1. Månederne juni, juli og august er i henhold til artikel 5, stk. 3, litra a), i direktiv 90/426/EØF den for vektorinsekter sikre periode.

5.2.2. Når hovdyrene frigives fra karantæne, skal de være behørigt identificeret.

5.2.3. Ud over bestemmelserne i punkt 5.2 må hovdyr til slagtning ikke føres ind i det sygdomsfri område og må kun føres ind i overvågningsområdet under en embedsdyrlæges tilsyn til øjeblikkelig slagtning på dertil udpegede slagterier.

5.3. Uanset punkt 5.1 kan flytning af registrerede heste fra det inficerede område til iagttagelsesdistriktet tillades på følgende betingelser:

5.3.1. Hesten skal være identificeret ved hjælp af et pas, og der skal gives nærmere oplysninger om vaccinationen i passet.

5.3.2. Flytningen af hesten skal forudanmeldes af den attestudstedende embedsdyrlæge til den ansvarlige embedsdyrlæge i bestemmelsesdistriktet.

5.3.3. Hesten skal være ledsaget af en attest, som udgør en del af passet og er udstedt af en embedsdyrlæge (jf. artikel 2, litra h), i direktiv 90/426/EØF) på oprindelsesstedet.

5.3.4. Det skal af attesten fremgå, at — hesten er klinisk undersøgt inden for 48 timer før afsendelsen uden at vise kliniske sygdomssymptomer — hesten ikke i de sidste 15 dage har været i kontakt (så vidt dette kan konstateres) med andre hovdyr, der lider af en infektiøs eller kontagiøs sygdom — hesten ikke har oprindelse i et område, hvor der gælder veterinærrestriktioner for sygdomme, som kan overføres til hovdyr, og ikke kommer fra en bedrift under veterinærrestriktioner — hesten ikke kommer fra en bedrift, hvor der har været et tilfælde af afrikansk hestepest inden for de seneste 60 dage — hesten er vaccineret mod afrikansk hestepest af en dyrlæge med en registreret polyvalent vaccine mod afrikansk hestepest anvendt efter vaccinefabrikantens forskrifter mindst 60 dage og højst 24 måneder, inden den føres ind i iagttagelsesdistriktet.

5.4. Uanset punkt 5.1 kan flytning af registrerede heste fra det inficerede område eller iagttagelsesdistriktet til overvågningsområdet tillades på følgende betingelser:

5.4.1. Hesten skal være identificeret ved hjælp af et pas, og der skal gives nærmere oplysninger om vaccinationen i passet.

5.4.2. Flytningen af hesten skal forudanmeldes af den attestudstedende embedsdyrlæge til den ansvarlige embedsdyrlæge i bestemmelsesdistriktet.

5.4.3. Hesten skal være ledsaget af en attest, som udgør en del af passet og er udstedt af en embedsdyrlæge (jf. artikel 2, litra h), i direktiv 90/426/EØF) på oprindelsesstedet.

5.4.4. Det skal af attesten fremgå, at — hesten er klinisk undersøgt inden for 48 timer før afsendelsen uden at vise kliniske sygdomssymptomer — hesten ikke i de sidste 15 dage har været i kontakt (så vidt dette kan konstateres) med andre hovdyr, der lider af en infektiøs eller kontagiøs sygdom — hesten ikke har oprindelse i et område, hvor der gælder veterinærrestriktioner for sygdomme, som kan overføres til hovdyr, og ikke kommer fra en bedrift under veterinærrestriktioner — hesten ikke kommer fra en bedrift, hvor der har været et tilfælde af afrikansk hestepest inden for de seneste 60 dage — hesten er vaccineret mod afrikansk hestepest af en dyrlæge med en registreret polyvalent vaccine mod afrikansk hestepest anvendt efter vaccinefabrikantens forskrifter mindst 60 dage og højst 24 måneder, inden den føres ind i overvågningsområdet.

5.5. Uanset punkt 5.1 kan flytning af registrerede heste til det sygdomsfri område tillades på følgende betingelser:

5.5.1. Registrerede heste kan flyttes fra det inficerede område eller iagttagelsesdistriktet eller overvågningsområdet til det sygdomsfri område på følgende betingelser: 5.5.1.1. Hesten skal være identificeret ved hjælp af et pas, og passet skal indeholde nærmere oplysninger om vaccinationen. 5.5.1.2. Flytningen af hesten skal forudanmeldes af den attestudstedende embedsdyrlæge til den ansvarlige embedsdyrlæge i bestemmelsesdistriktet. 5.5.1.3. Hesten skal være ledsaget af en attest, som udgør en del af passet og er udstedt af en embedsdyrlæge (jf. artikel 2, litra h), i direktiv 90/426/EØF) på oprindelsesstedet. 5.5.1.4. Det skal af attesten fremgå, at — hesten er klinisk undersøgt inden for 48 timer før afsendelsen uden at vise kliniske sygdomssymptomer — hesten ikke i de sidste 15 dage har været i kontakt (så vidt dette kan konstateres) med andre hovdyr, der lider af en infektiøs eller kontagiøs sygdom — hesten ikke har oprindelse i et område, hvor der gælder veterinærrestriktioner for sygdomme, som kan overføres til hovdyr, og ikke kommer fra en bedrift under veterinærrestriktioner — hesten ikke kommer fra en bedrift, hvor der har været et tilfælde af afrikansk hestepest inden for de seneste 60 dage — hesten, hvis den har oprindelse i et område uden for overvågningsområdet, i) er vaccineret mod afrikansk hestepest af en dyrlæge med en registreret polyvalent vaccine mod afrikansk hestepest anvendt efter vaccinefabrikantens forskrifter mindst 60 dage og højst 24 måneder, inden den føres ind i det sygdomsfrie område, eller ii) blev indført fra et område eller en del af et område i et land, der er områdeopdelt i henhold til artikel 13, stk. 2, i direktiv 90/426/EØF, og som efter EF-forskrifterne betragtes som værende fri for infektion med afrikansk hestepest, og at den blev transporteret ad luftvejen under vektorsikrede forhold fra lufthavnen i Johannesburg til det område, der er fri for afrikansk svinepest. 5.5.1.5. Uanset punkt 5.5.1.4, femte led, kan de kompetente myndigheder i ekstraordinære tilfælde som defineret i eksportlandets nationale eller lokale forskrifter give særlig tilladelse til transport af registrerede heste fra det inficerede område, iagttagelsesdistriktet eller overvågningsområdet til det sygdomsfrie område, forudsat at følgende betingelser er opfyldt: — Hesten skal transporteres direkte til den til formålet godkendte karantænestation i det sygdomsfrie område. — Transporten skal foregå under vektorsikrede forhold, idet der tages hensyn til risikoreducerende faktorer, f.eks. vektorfri årstid eller tid på dagen, behandling med insektmidler, tildækning af dyret og mekanisk ventilation i transportmidlet. — Hesten skal isoleres under vektorsikrede forhold på karantænestationen i mindst 40 dage. — I isolationsperioden skal hesten ved to lejligheder testes for afrikansk hestepest (jf. bilag D til direktiv 90/426/EØF), hvilket sker ved blodprøver taget med et interval på mellem 21 og 30 dage, idet den anden prøve tages inden for ti dage før afsendelse fra karantænestationen, enten med negative reaktioner, hvis hesten ikke er vaccineret, eller uden øget antistoftal, hvis hesten tidligere er blevet vaccineret.

5.5.2. Uanset punkt 5.5.1 kan de kompetente veterinærmyndigheder give tilladelse til, at en registreret hest fra en nærmere bestemt bedrift i overvågningsområdet midlertidigt føres ind i det sygdomsfri område på følgende betingelser: 5.5.2.1. Hesten er ledsaget af et pas. Der skal gives nærmere oplysninger om vaccinationen i passet. 5.5.2.2. Hesten er mærket på en sådan måde, at der kan foretages en simpel identitetskontrol, og dyret derved kan sammenholdes med passet. 5.5.2.3. Tilladelsen er anført i passet. Tilladelsen trækkes tilbage, hvis betingelserne for dens udstedelse ikke længere er opfyldt. 5.5.2.4. Hesten har ikke oprindelse i et område, hvor der gælder veterinærrestriktioner for sygdomme, der kan overføres til hovdyr, og den kommer ikke fra en bedrift under veterinærrestriktioner. 5.5.2.5. Den pågældende bedrift i overvågningsområdet skal indgå i et overvågningsprogram, der svarer til det, der gennemføres i det sygdomsfri område. 5.5.2.6. Hesten må kun føres ind i det sygdomsfri område fra to timer efter solopgang til to timer før solnedgang samme dag. 5.5.2.7. Hesten skal holdes adskilt fra hovdyr, der ikke har samme sundhedsstatus.

5.5.3. Uanset punkt 5.5.1 kan de kompetente veterinærmyndigheder give tilladelse til, at en registreret hest genindsættes på en bedrift i det sygdomsfri område efter midlertidig flytning til nærmere bestemte bedrifter i overvågningsområdet på følgende betingelser: 5.5.3.1. Hesten er ledsaget af et pas. Der skal gives nærmere oplysninger om vaccinationen i passet. 5.5.3.2. Tilladelsen er anført i passet. Tilladelsen trækkes tilbage, hvis betingelserne for dens udstedelse ikke længere er opfyldt. 5.5.3.3. Hesten vender ikke tilbage fra et område, hvor der gælder veterinærrestriktioner for sygdomme, der kan overføres til hovdyr, og den vender ikke tilbage fra en bedrift under veterinærrestriktioner. 5.5.3.4. Den pågældende bedrift i overvågningsområdet skal indgå i et overvågningsprogram, der svarer til det, der gennemføres i det sygdomsfri område. 5.5.3.5. Hesten må kun flyttes fra det sygdomsfri område til overvågningsområdet og tilbage til det sygdomsfri område fra to timer efter solopgang til to timer før solnedgang samme dag. 5.5.3.6. Hesten skal holdes adskilt fra hovdyr, der ikke har samme sundhedsstatus.

6. Overvågning

6.1. Der foretages løbende overvågning i det sygdomsfri område og det omkringliggende overvågningsområde.

6.2. En gang om måneden foretages der en sero-epidemiologisk undersøgelse for afrikansk hestepest på mindst 60 identificerede uvaccinerede kontrolhovdyr, der er spredt over hele det sygdomsfri område og hele overvågningsområdet, for at bekræfte fravær af afrikansk hestepest i det sygdomsfri område og overvågningsområdet. Prøveresultaterne indberettes til Kommissionen en gang om måneden.

6.3. Alle tilfælde af mortalitet hos hovdyr i det sygdomsfri område, der mistænkes for at skyldes en infektiøs sygdom, og alle tilfælde af mortalitet hos identificerede kontrolheste, undersøges ved officielle obduktioner, hvis resultater bekræftes ved acceptable diagnosticeringsmetoder og indberettes til Kommissionen.

7. Opholdskrav

7.1. Registrerede heste, der skal føres endeligt ind i Fællesskabet, skal have opholdt sig i afsendelseslandet i mindst 90 dage eller siden fødslen, hvis de er under 90 dage gamle, eller siden ankomsten, hvis de blev importeret direkte fra Fællesskabet i de foregående 90 dage før udstedelse af sundhedscertifikat for eksport til Fællesskabet, og de skal have været i det sygdomsfri område i mindst 60 dage eller siden fødslen, hvis de er under 60 dage gamle, eller siden ankomsten, hvis de blev importeret direkte til det sygdomsfri område fra Fællesskabet inden for 60 dage før udstedelse af sundhedscertifikat for eksport til Fællesskabet.

7.2. Registrerede heste, der skal føres midlertidigt ind i Fællesskabet, skal de sidste 60 dage inden afsendelsen til Fællesskabet have opholdt sig på bedrifter under veterinærtilsyn

— i det sygdomsfri område, eller

— i en medlemsstat, hvis de indføres til Sydafrikas sygdomsfri område direkte fra en medlemsstat, eller

— på et tredjelands område eller en del af et tredjelands område, der er godkendt af Fællesskabet til midlertidig eller endelig indførsel af registrerede heste i henhold til direktiv 90/426/EØF, hvis de indføres til Sydafrikas sygdomsfri område direkte og på betingelser, der er mindst lige så strenge som dem, der er fastsat for midlertidig eller endelig indførsel af registrerede heste fra det pågældende tredjeland direkte til medlemsstaterne.

8. Karantænekrav

8.1. Registrerede heste, der skal føres endeligt eller midlertidigt ind i Fællesskabet, skal have været isoleret i 40 dage inden afsendelsen på en officielt godkendt, vektorsikret karantænestation. Denne periode udgør en obligatorisk del af den krævede opholdstid i det sygdomsfri område.

8.2. Hesten må i isolationsperioden kun opholde sig i vektorsikrede stalde i hvert fald fra to timer før solnedgang til to timer efter solopgang næste dag. Hvis motion er påkrævet, skal den finde sted inden for karantænestationens grænser under en embedsdyrlæges tilsyn, og inden hesten tages ud af stalden, skal den behandles med effektive insektmidler, og motionen skal ske i streng isolation fra hovdyr, der ikke forberedes med henblik på udførsel på betingelser, der er mindst lige så strenge som dem, der kræves, når der er tale om midlertidig og anden indførsel til Fællesskabet.

8.3. Indtil nu er kun karantænestationen Montagu Gardens og Kenilworth Racecourse blevet godkendt med henblik på etablering af sådanne karantænefaciliteter i det sygdomsfri område Metropolitan Cape Town. Veterinærmyndighederne har forpligtet sig til at underrette Kommissionen og medlemsstaterne om godkendelse af andre karantænestationer.

9. Testkrav

9.1. I isolationsperioden foretages dyresundhedstestene for afrikansk hestepest, ondartet beskelersyge, snive, hesteencephalosis og andre sygdomme som krævet i de relevante sundhedscertifikater, og resultaterne anføres i certifikatet.

9.2. Alle sundhedstest skal foretages i et godkendt laboratorium.

10. Sundhedscertifikatet udstedes og underskrives af karantænestationens embedsdyrlæge.

11. Hvis registrerede heste transporteres med fly, foretages transporten af heste fra karantænestation til fly under vektorsikrede forhold, og disse forhold opretholdes under transporten.

12. Hvis registrerede heste transporteres med skib, gælder følgende betingelser:

Skibe, der transporterer registrerede heste fra Cape Town havn til en havn i Fællesskabet, der i henhold til Rådets direktiv 91/496/EØF (1) er godkendt som grænsekontrolsted for veterinærkontrol af registrerede heste, må på intet tidspunkt mellem afrejse og ankomst til bestemmelsesstedet løbe an i en havn på et tredjelands område eller en del af dets område, der ikke er godkendt til import af dyr af hestefamilien til Fællesskabet. Skibsføreren fører bevis for, at disse betingelser er opfyldt, ved at udfylde erklæringen i bilag II.

(1) EFT L 268 af 24.9.1991, s. 56.